92 P. HARTING 



ipso ad coenam vocati essent, iis hoc suavissivum fore videbatur feriarum 

 hyemalium initium. Sed dies festus nou illuxit. Contra paucis ante con- 

 vivium horis perculit nos et paene prostravit nuncius : — evvyckius diem 

 obiit ! Pridie sub noctem subito ereptus rebus humanis erat. 



Est sane quod Academia ewyckii sui mortem lugeat. Eius valetudo, ut 

 videbatur, confirmata, vegeta senectus, ingenium acre aeque atque ardor 

 omnia provehendi quae bona utiliaque essent, spem nobis faciebant fore 

 ut aliquamdiu fructus caperemus maturos arboris, quae iam uno ictu ceci- 

 derat. Eius cognati et amici et quicunque in variis patriae regionibus 

 cum veneratione quadam prosequebantur, vehementi dolore sunt afflicti. 

 Et quum in sepulcreto pagi de Bilt iusta peragebamus, multi a lacrymis, 

 grati animi indicio, sibi temporäre non potuerunt. Nee mirum. Animo 

 enim observabatur imago viri indole Nederlandica unius in paucis conspicui 

 et afferentis Omnibus, qui eum paulo accuratius noverant, memoriam prae- 

 stantium virorum, quorum ingenii animique viribus patria olim creverat. 

 Cernere nobis videbamur virum illum agendi quam dicendi studiosiorem et 

 ita pium ut bonus esse quam videri mallet, et mirae in habitu quoque 

 simplicitati iungentem animi vim prorsus singularem, quae unicuique, ip- 

 sum adeunti, ex vultu oculisque vigore plenis apparebat, et ei adiumento 

 atque praesidio fuit, ut egregias ingenii dotes per longam annorum seriem 

 in maximam patriae utilitatem conferret. 



Tales viri ex maxime raro hominum genere sunt. Eorum memoriam 

 posteri, si grati esse volunt, vivam tenent. 



EwYCKii exsequiis non interfuit amicorum eius antiquissimus idemque 

 Academiae Traiectinae arctissima tum muneris tum benevolentiae necessi- 

 tudine iunctus. Iam enim eo laborabat morbo, quem letalem fore paulo 

 post perspectum est. Intelligitis me dicere Virum Consultissimum ludo- 



VICUM CRAEYVANGER. 



Patre usus est güilielmo craetvanger, qui primum Curiae Traiec- 

 tinae adscriptus et socius regundae regionis Traiectinae fuit, postea vero 

 a Rege Hollandiae lectus est in Consilium Status; quo tamen munere ne 

 fungeretur, mors prohibuit, quae anno 1806 luctuosa accidit bonis omni- 



